CELEX: 31982L0331
Language: el
Date: 1982-05-06 00:00:00
Title: Οδηγία 82/331/EOK της Επιτροπής της 6ης Μαΐου 1982 περί τροποποίησης της οδηγίας 68/193/EOK του Συμβουλίου περί εμπορίας υλικών αγενούς πολλαπλασιασμού της αμπέλου

Avis juridique important

|

31982L0331

Οδηγία 82/331/EOK της Επιτροπής της 6ης Μαΐου 1982 περί τροποποίησης της οδηγίας 68/193/EOK του Συμβουλίου περί εμπορίας υλικών αγενούς πολλαπλασιασμού της αμπέλου  

Επίσημη Εφημερίδα αριθ. L 148 της 27/05/1982 σ. 0047 - 0047 Φινλανδική ειδική έκδοση: Κεφάλαιο 3 τόμος 15 σ. 0012  Ισπανική ειδική έκδοση: Κεφάλαιο 03 τόμος 25 σ. 0136  Σουηδική ειδική έκδοση: Κεφάλαιο 3 τόμος 15 σ. 0012  Πορτογαλική ειδική έκδοση : Κεφάλαιο 03 τόμος 25 σ. 0136 

***** ΟΔΗΓΙΑ ΤΗΣ ΕΠΙΤΡΟΠΗΣ  της 6ης Μαΐου 1982  περί τροποποιήσεως της οδηγίας 68/193/ΕΟΚ του Συμβουλίου περί εμπορίας υλικών αγενούς πολλαπλασιασμού της αμπέλου  (82/331/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 68/193/ΕΟΚ του Συμβουλίου της 9ης Απριλίου 1968 περί εμπορίας υλικών αγενούς πολλαπλασιασμού της αμπέλου (1), όπως τροποποιήθηκε τελευταία από την οδηγία 78/692/ΕΟΚ (2), και ιδίως το άρθρο 17α,  Εκτιμώντας:  ότι η ανωτέρω αναφερόμενη οδηγία περιλαμβάνει προϋποθέσεις για τη συσκευασία των παρτίδων του πολλαπλασιασμού υλικού·  ότι η εμφάνιση στην αγορά νέων τύπων συσκευασίας επιτρέπει τις εν λόγω προϋποθέσεις, διατηρώντας εν τούτοις τις αναγκαίες εγγυήσεις σχετικά με την ταυτότητα·  ότι πρέπει, συνεπώς, να προσαρμοσθούν οι προϋποθέσεις αυτές στη νέα κατάσταση·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Σπόρων προς Σπορά και Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 68/193/ΕΟΚ τροποποιείται ως εξής:  1. Στο σημείο 1 του πίνακα που εμφαίνεται στο παράρτημα ΙΙΙ προστίθενται τα εξής:  «η, σε περίπτωση χρησιμοποιήσεως πλαστικών σάκων ισοδύναμης συσκευασίας, 50 ή 100, εφ' οσον οι διατάξεις που προβλέπονται στο άρθρο 10 παράγραφος 1α δεν εφαρμόζονται στις ως άνω συσκευασίες.»  2. Στο σημείο 2 του πίνακα που εμφαίνεται στο παράρτημα ΙΙΙ προστίθενται τα εξής:  «η, σε περίπτωση χρησιμοποιήσεως πλαστικών σάκων ισοδύναμης συσκευασίας, 100, εφ' οσον οι διατάξεις που προβλέπονται στο άρθρο 10 παράγραφος 1α δεν εφαρμόζονται στις ως άνω συσκευασίες. »  Άρθρο 2  Τα Κράτη μέλη θέτουν σε ισχύ την 1η Ιουλίου 1982 τις αναγκαίες νομοθετικές, κανονιστικές και διοικητικές διατάξεις για να συμμορφωθούν με τις διατάξεις της παρούσας οδηγίας. Ενημερώνουν σχετικά την Επιτροπή αμέσως.  Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 6 Μαΐου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 93 της 17. 4. 1968, σ. 15.  (2) ΕΕ αριθ. L 236 της 26. 8. 1978, σ. 13.